Mihályi Magdolnát választotta a VOSZ az újonnan alakult Minősített HR Szolgáltatók Szekció elnökének

Megalakult a Minősített HR Szolgáltatók Szekciója a Vállalkozók és Munkáltatók Országos Szövetsége (VOSZ) keretein belül.

A szervezet kiemelt célja, hogy az állammal és más érintett felekkel szoros együttműködésben dolgozzon és járuljon hozzá a munkaerőpiac stabilitásához és a munkaerő-kölcsönzési szektor fejlődéséhez.

Mihályi Magdolna, az idén 20 éves Jobtain HR Szolgáltató Kft. alapítója, tulajdonos-ügyvezetője. A VOSZ Minősített HR Szolgáltatók Szekció elnöki pozíciója mellett a Magyar Munkaerő-kölcsönzők Országos Szövetsége (MMOSZ) Felügyelő Bizottságának elnöki tisztségét is betölti. A Jobtain az elsők között szerezte meg a minősített foglalkoztatói státuszt és őrizte is meg az év elején történt törvényi szigorításokat követően.

„A VOSZ a jelenlegi munkaerőpiaci és gazdasági környezetben elérkezettnek látta az időt, hogy a minősített munkaerő-kölcsönzés területén is aktívabb szerepet töltsön be a munkaerőpiac szabályozásában, beleértve a foglalkoztatás növelését, valamint a szektorban tapasztalható problémák kezelését. A Minősített HR Szolgáltatók Szekció a HR szolgáltatási piac szereplőinek új, egyesített platformja. A szekció a szektort közös érdekképviseleti célok mentén tömöríti, kiemelten figyelve az etikus és jogszerű működésre. Jelenleg a minősített munkaerő-kölcsönző cégek kétharmadát fogja össze” – hangsúlyozza Mihályi Magdolna. Hozzátette: a szekció tagjai olyan kölcsönző cégek, amelyek ezer fő feletti munkavállalót foglalkoztatnak, és minden jogi előírásnak megfelelnek.

A Minősített HR Szolgáltatók Szekciójának kiemelt célja, hogy segítse a közép- és kisvállalkozásokat, valamint fenntartsa a versenyt a munkaerő-kölcsönzési piacon.

„A jogszabályi előírások betartása nem a vállalat méretétől függ, hanem sokkal inkább a cég üzemeltetésének és etikus működésének érdemétől. Azok a cégek ráadásul, amelyek nem minősített kölcsönző cégként működnek, és a főtevékenységük sem a munkaerő-kölcsönzés, gyakran nem rendelkeznek a megfelelő adminisztratív eszközökkel és tapasztalattal sem” – mutat rá a szekció elnöke.

Mihályi Magdolna kiemelte: a Minősített HR Szolgáltatók Szekciójának létrehozása rendkívül fontos lépés a szektor fejlődése és a munkaerő-kölcsönzési piac szabályozásának javítása érdekében.

„A munkaerő-kölcsönzési piac etikus, jogszabálykövető és fenntartható fejlesztése elengedhetetlen. A munkaerőhiány hatékony kezelése és a foglalkoztatás növelése az állam és minden érintett közös érdeke, így szorosan együttműködve fogunk dolgozni azon, hogy a cégek betartsák a szabályokat, visszaszorítsuk az illegális gyakorlatokat és elősegítsük az innovációt” – összegzi az elnök.

Sajtókapcsolat:

* +36 1 414 2181
* center@vosz.hu

|  |  |
| --- | --- |
|  | © Jobtain HR Szolgáltató Kft.Mihályi Magdolna, az idén 20 éves Jobtain HR Szolgáltató Kft. alapítója, tulajdonos-ügyvezetője. |

Eredeti tartalom: Vállalkozók és Munkáltatók Országos Szövetsége

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16223/mihalyi-magdolnat-valasztotta-a-vosz-az-ujonnan-alakult-minositett-hr-szolgaltatok-szekcio-elnokenek/